Diari Oficial de la Generalitat Valenciana


Sumari del DOGV 6529, del 26-05-2011 (2011/5882)

Informació pública de la versió preliminar del Pla General i de l'informe de sostenibilitat ambiental.
------------------------------------------------------------------------------------------------------

### Dades del document

Número de DOGV
:   6529

Data del DOGV
:   26-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/5882


Data del document
:   18-05-2011

Organisme emissor
:   Ajuntament de Rafelcofer

Tipus de document
:   Anunci

Descriptors 

:   * Rafelcofer
    * pla d'urbanisme
    * administració local

Informació pública de la versió preliminar del Pla General i de l'informe de sostenibilitat ambiental. [2011/5882]  
El Ple de l'Ajuntament de Rafelcofer, en sessió celebrada el dia 11 de maig de 2011, de conformitat amb el que establix l'article 10 de la Llei 9/2006, de 28 d'abril, sobre avaluació dels efectes de determinats plans i programes en el medi ambient, va procedir a adoptar els acords següents:   
Primer. Obrir un període de consultes i d'informació pública, durant un termini de 45 dies hàbils, sobre l'informe de sostenibilitat ambiental i la versió preliminar del Pla General de Rafelcofer, per mitjà dels corresponents anuncis en un diari d'informació general i en el Diari Oficial de la Comunitat Valenciana.  
Segon. Sol·licitar els corresponents informes de les distintes administracions públiques que resulten preceptius d'acord amb la normativa reguladora de les seues competències respectives, i que no hagen sigut ja evacuats en un moment anterior al de l'obertura d'aquest període d'informació pública.  
Tercer. Posar a disposició del públic i sotmetre a consulta del públic interessat l'informe de sostenibilitat ambiental així com la versió preliminar del pla. A aquest efecte es notificarà aquest acord a aquelles associacions i persones jurídiques del municipi que complisquen amb aquells requisits establits en l'apartat b de l'article 10.2 de la Llei 9/2006, de 28 d'abril.  
Quart. Informar que la documentació exposada al públic està disposició per a la seua consulta en el Servici d'Urbanisme de l'Ajuntament de Rafelcofer, així com en la seua pàgina web municipal des de la data de publicació del sotmetiment a informació pública de la versió preliminar del Pla i de l'informe de sostenibilitat ambiental.   
En compliment del que establix l'article 562 del Reglament d'Ordenació i Gestió Territorial i Urbanística del Consell, es fa constar la informació següent:  
a) Títol i contingut del projecte: versió preliminar del Pla General i informe de sostenibilitat ambiental.  
b) El projecte i la seua documentació complementària es podrà consultar en les dependències de l'Ajuntament de Rafelcofer, situat al carrer Major, número 45, de l'esmentada localitat, 46313, de dilluns a divendres, en horaris d'oficina (de 10.00 a 14.00 hores), així com en la pàgina web municipal, a l'efecte que el públic i les administracions afectades puguen formular les al·legacions i suggeriments que estimen convenients   
c) El termini per a formular al·legacions i suggeriments serà de 45 dies hàbils comptats des de la publicació del corresponent edicte en el Diari Oficial de la Comunitat Valenciana.   
  
Rafelcofer, 18 de maig de 2011.- L'alcaldessa: Mari Carmen Pérez Llibrer.